**Výzva na predloženie cenovej ponuky**

realizovaná podľa § 117 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov

1. **Identifikácia verejného obstarávateľa:**

Názov: **Mesto Žilina**

Sídlo: Námestie obetí komunizmu 1, 011 31 Žilina

IČO: 00 321 796

Zastúpená:Mgr. Peter Fiabáne, primátor

1. **Kontaktné miesto verejného obstarávateľa:**

Názov: **Euro Dotácie, a.s.**

Sídlo: Na Šefranici 1280/8

010 01 Žilina

Zastúpená:Ing. Martin Chachula

chachula@eurodotacie.sk, +421 415665268

1. **Názov predmetu zákazky:**

**Spracovanie realizačnej dokumentácie pre inštaláciu inteligentných priechodov pre chodcov na 9 lokalitách v meste Žilina**

1. **Opis predmetu zákazky:**

Východiská:

Aktuálne priechody pre chodcov zabezpečujú upozornenie vodiča na priechod vďaka statickej značke a pruhmi namaľovanými na vozovke (vodorovné dopravné značenie). Súčasná architektúra a technológia riešenia neumožňuje riadenie, monitoring, zber dát a prepojenie na informačný systém mesta a ani zvýšenú ochranu chodcov. Chodci sú v súčasnosti vystavovaní rizikám pri prechode cez vozovku, nakoľko absentuje inštalácia moderných a inteligentných osvetľovacích, bezpečnostných a signalizačných prvkov.

Projektová dokumentácia bude riešiť realizáciu inteligentných združených priechodov pre chodcov spôsobom ich modernizácie a inštaláciou SMART prvkov, zabezpečujúcich prevádzkový dohľad, zvýšenú bezpečnosť a svetelné podmienky pri prechádzaní chodcov alebo cyklistov prostredníctvom:

* vybudovania bezpečnostných prvkov dopravného priestoru a to samostatného osvetlenia a optického zvýraznenia plochy vodorovného dopravného značenia priechodov,
* vybudovania svetelnej signalizácie, ktorá upozorní vodiča prichádzajúceho k priechodu pre chodcov upozorniť na chodca, ktorý je vďaka detektorom pohybu, rozpoznávajúcich osoby vhodne a dostatočne osvetlený,
* vybudovania systému riadenia a monitorovania priechodu, ktorý zabezpečí adaptívne riadené osvetlenie podľa svetelných podmienok a osvetľovacích noriem vďaka SMART senzorom. Ďalej zabezpečí pripojenie na systém riadenia a monitorovania verejného osvetlenia DVO mesta Žilina.

Inteligentný priechod je charakterizovaný inteligentným riadením intenzity osvetlenia na nových svetelných zdrojoch (LED) umiestnených na nových stožiaroch s výložníkmi, v závislosti od pohybu na priechode a na chodníkoch v blízkosti priechodov, ktorý bude identifikovaný aktívnymi detektormi pohybu. Zároveň sa pri identifikácii pohybu aktivujú signalizačné LED svetlá.

Súčasťou vybavenia inteligentných priechodov je:

* LED svietidlo v počte 2 ks
* Stožiar s výložníkom v počte 2 ks
* Systém riadenia a monitorovania v počte 1 komplet (2 ks riadiaca a monitorovacia jednotka so zálohovaním a 1 ks SMART senzor)
* Signalizácia a detekcia pohybu v počte 1 komplet (4 ks dopravná značka s fluorescenčným podkladom, 4 ks signalizačné LED svetlá obojstranné a 2 ks detektory pohybu)
* Optické zvýraznenie plochy vodorovného dopravného značenia

Systém riadenia a monitorovania osvetlenia priechodov prostredníctvom riadiacich a monitorovacích jednotiek a k nej pripojených prvkov musí byť kompatibilný a pripojiteľný na prevádzkovaný systém riadenia a monitorovania verejného osvetlenia DVO mesta Žilina.

Lokality umiestnenia riešených priechodov sú špecifikované v prílohe č.2. Všetky lokality sú umiestnené v blízkosti stožiarov verejného osvetlenia, čím je zabezpečené ich napojenie na existujúcu napájaciu sústavu (elektrickú sieť) verejného osvetlenia, pričom jednotlivé lokality resp. celá výbava (technologická časť) inteligentného priechodu bude napájaná a pripojená iba na jeden rozvádzač verejného osvetlenia (RVO) so systémom riadenia a monitorovania verejného osvetlenia DVO mesta Žilina.

Popis technických špecifikácii pre dodávku, inštaláciu, oživenie, konfigurácia a montáž vybavenia inteligentných priechodov je súčasťou prílohy č. 4.

Zadanie:

Predmetom zákazky je individuálne spracovanie realizačnej projektovej dokumentácie pre inštaláciu 9 ks inteligentných priechodov pre chodcov, a to v štruktúre:

* technická správa,
* detailné mapové spracovanie technického riešenia a osadenia jednotlivých lokalít (situácia),
* bloková schéma zapojenia,
* aktualizácia a upresnenie technických špecifikácii priechodov podľa konkrétnych lokalít a noriem (napr. potreba inštalácie riadiacej jednotky, osvetlenie, výkon, svetelný tok, výška stožiarov a dĺžka výložníkov, umiestnenie zariadení, vodorovné dopravné značenie a pod...)

Projektová dokumentácia bude zahŕňať všetkých 9 ks inteligentných priechodov, pričom každý z nich bude mať zvlášť situáciu a technické parametre. Projektová dokumentácia musí byť spracovaná v zmysle platnej legislatívy a noriem (technických, dopravných, osvetľovacích a iných súvisiacich) a musí spĺňať kritéria pre vydanie schválenia príslušným stavebným úradom v zmysle stavebného zákona.

Lokality:

**1. Vysokoškolákov (OBI/OC Dubeň)** GPS: 49.212338, 18.753072



**2. Vysokoškolákov (Kaufland/Internáty)** GPS: 49.212338, 18.753072



**3. Pri Celulózke (križovatka na Vodné dielo)** GPS: 49.214787, 18.772374



**4. Ul. Veľký diel (Lesopark)** GPS: 49.200459, 18.756148



**5. A. Rudnaya (križovatka s Centrálnou)** GPS: 49.202245, 18.739949



**6. Ul. 1 . Mája (križovatka so Štefánikovou)** GPS: 49.223184, 18.747200



**7. Priemyselná (križovatka s M.Rázusa)** GPS: 49.222655, 18.721917



**8. Závodská cesta (pri parku, zastávka MHD Závodského)** GPS: 49.214255, 18.721816



**9. Romualda Zaymusa (križovatka s Komenského)** GPS: 49.221345, 18.738731

****

Typová schéma - kusovník:

|  |  |  |  |  |
| --- | --- | --- | --- | --- |
| **Por. Číslo** | **Popis prístroja** | **Množstvo** | **MJ** | **Označenie v schéme** |
| 1 | Stĺp/stožiar verejného osvetlenia | 2 | ks |  |
| 2 | Výložník pre svietidlo | 2 | ks |  |
| 3 | Základ pre stĺp verejného osvetlenia | 2 | ks |  |
| 4 | Poistková svorkovnica s DIN lištou | 2 | ks | MX1.1, MX1.2 |
| 5 | Poistka, xA gG | 4 | ks | MX1.1, MX1.2 |
| 6 | Svietidlo asymetrické LED, 230VAC +-10%, DALI komunikácia | 2 | ks | HL1.1, HL1.2 |
| 7 | Dopravná značka s fluorescenčným podkladom a signalizačnými LED svetlami obojstrannými | 4 | ks | H1.1, H1.2, H2.1, H2.2 |
| 8 | Detektor pohybu s rozpoznávaním chodcov, 12VDC | 2 | ks | B1.1, B1.2 |
| 9 | Istič DC, xA | 2 | ks | FA1.1, FA1.2 |
| 10 | Zálohovaťelný napájací zdoj, 230VAC/12VDC | 2 | ks | G1.1, G1.2 |
| 11 | Záložný batériový modul, 12VDC (zálohovanie 24h) | 2 | ks | GU1.1, GU1.2 |
| 12 | Relé, 12VDC | 2 | ks | KA1.1, KA1.2 |
| 13 | Pätica relé | 2 | ks | KA1.1, KA1.3 |
| 14 | SMART senzor, 6VDC | 1 | ks | SM1 |
| 15 | LC modul - riadiaca a monitorovacia jednotka, 230VAC +-10% | 2 | ks | LC1.1, LC1.2 |
| 16 | Prázdna skriňa s možnosťou umiestnenia na stĺp/stožiar verejného osvetlenia, IP44 | 2 | ks | MX2.1, MX2.2 |

Prílohu výzvy je:

* typová schéma (výkres)
* technická špecifikácia priechodov

Vyjadrenia z IČ sú dostupné na odkaze: <https://www.dropbox.com/sh/hhg1qnvaxknc3xw/AACmZtpvvRcLzDTaGeJfmQv3a?dl=0>

Dovoľujeme si Vás upozorniť, že dielo musí by zrealizované v súlade so schválenou štúdiou uskutočniteľnosti k projektu Moderné technológie v meste Žilina, ktorá je zverejnená tu: <https://metais.vicepremier.gov.sk/detail/Projekt/6e0f671d-ff92-43ae-bbf1-b9657ef9f88f/cimaster?tab=basicForm>

Bližšie informácie o schválenom projekte nájdete tu:

<https://www.itms2014.sk/projekt?id=660b3496-1585-4997-9e33-5c6e5f82758b>

1. **CPV kód:**

971242000-6: Príprava projektov a návrhov, odhad nákladov

1. **Predpokladaná hodnota zákazky:**

Predpokladaná hodnota zákazky bude určená týmto prieskumom (určenie predpokladanej hodnoty a určenie úspešného uchádzača bude realizované jedným prieskumom trhu), pričom prieskum trhu je nástrojom na určenie predpokladanej hodnoty zákazky v zmysle § 6 ods. 1 ZVO.

1. **trvanie zákazky alebo Lehota plnenia predmetu zmluvy:**

Verejný obstarávateľ uzatvorí s úspešným uchádzačom Zmluvu o dielo / objednávku s lehotou plnenia do **2 mesiacov od účinnosti zmluvy/od doručenia objednávky**.

1. **Financovanie predmetu obstarávania:**

Predmet zákazky bude financovaný z vlastných zdrojov verejného obstarávateľa.

1. **Podmienky účasti:**

Uchádzač musí spĺňať podmienky účasti týkajúce sa **osobného postavenia podľa § 32 ods. 1 písm. e)** **zákona o verejnom obstarávaní** a to pre dodanie tovarov tvoriacich predmet zákazky. Jej splnenie preukazuje uchádzač jedným zo spôsobov, a to nasledovne:

1. predložením dokladov podľa § 32 ods. 2 písm. e) zákona o verejnom obstarávaní - doklad o oprávnení poskytovať službu, ktorá zodpovedá predmetu zákazky
2. zápisom do zoznamu hospodárskych subjektov, ktorý je vedený podľa § 152 zákona o verejnom obstarávaní, a z ktorého bude zrejmé, že uchádzač je oprávnený dodávať tovar tvoriaci predmetu zákazky.

Uchádzač musí spĺňať podmienky účasti týkajúce sa **osobného postavenia podľa § 32 ods. 1 písm. f) zákona o verejnom obstarávaní**. Jej splnenie preukazuje uchádzač čestným vyhlásením, ktoré je súčasťou Prílohy č. 3 tejto Výzvy na predkladanie ponúk.

1. **Obsah ponuky:**

* **Dokladovanie podmienky účasti** v rozsahu bodu 9 výzvy
* **Spôsob určenia ponukovej ceny** – cena v štruktúre podľa Prílohy č. 2 tejto výzvy na predkladanie ponúk

1. **Kritérium hodnotenia:**

Kritérium 1: **Najnižšia cena predmet zákazky** vyjadrená v EUR s DPH

váha kritériá: 100 %

1. **Lehoty a miesto a spôsob predkladania ponúk:**

Predloženie cenovej ponuky: **do 08.03.2022 do 10:00 hod.**

Ponuky musia byť zaslané e-mailom na adresu **chachula@eurodotacie.sk** v určenej lehote.

V predmete správy (e-mailu), ktorou bude ponuka zaslaná bude uvedené **"PONUKA – Spracovanie realizačnej dokumentácie pre inštaláciu inteligentných priechodov pre chodcov na 9 lokalitách v meste Žilina"**

Ponuky musia byť predložené v slovenskom jazyku, alebo českom jazyku.

1. **Ostatné informácie:**

Verejný obstarávateľ si vyhradzuje právo neprijať ponuku v prípade, ak bude neregulárna, alebo inak neprijateľná pre verejného obstarávateľa, alebo sa zmenili okolnosti, za ktorých sa táto výzva vyhlásila a nebolo možné ich vopred predpokladať. Verejný obstarávateľ si vyhradzuje právo vylúčiť uchádzača v prípade, ak zistí, že vo svojej ponuke uviedol nepravdivé údaje.

Predložené cenové ponuky sa jednotlivým uchádzačom nevracajú, ostávajú ako súčasť dokumentácie tejto zákazky.

V Žiline, dňa 01.03.2022

Ing. Martin Chachula Mgr. Peter Fiabáne

osoba zodpovedná za VO primátor

**Príloha č. 2: Spôsob určenia ponukovej ceny**

**SPRACOVANIE realizačnej DOKUMENTÁCIE pre inštaláciu inteligentných priechodov pre chodcov na 9 lokalitách v meste ŽILINA**

**identifikácia uchádzača:**

|  |  |  |  |
| --- | --- | --- | --- |
| obchodné meno: |  | štatut. zástupca: |  |
| sídlo: |  |  |  |
| IČO: |  | miesto vystavenia: |  |
| DIČ: |  | dátum vystavenia: |  |
| IČ DPH: |  |  |  |

|  |  |  |  |  |
| --- | --- | --- | --- | --- |
| **popis** | **počet** | **MJ** | **cena**  **EUR bez DPH** | **cena**  **EUR s DPH** |
| spracovanie realizačnej dokumentácie pre inštaláciu inteligentných priechodov pre chodcov na 9 lokalitách v meste Žilina | 1 | celok |  |  |
| **CELKOM** | | |  |  |

|  |  |  |  |  |  |  |
| --- | --- | --- | --- | --- | --- | --- |
|  |  |  |  |  |  |  |
|  |  |  |  | *pečiatka a podpis* | | |

**Príloha č. 3: Čestné vyhlásenie k podmienkam podľa § 32 ods. 1 písm. f)**

**Čestné vyhlásenie**

**identifikácia uchádzača:**

|  |  |  |  |
| --- | --- | --- | --- |
| obchodné meno: |  | štatut. zástupca: |  |
| sídlo: |  |  |  |
| IČO: |  | miesto vystavenia: |  |
| DIČ: |  | dátum vystavenia: |  |
| IČ DPH: |  |  |  |

Ja, dolupodpísaný .................... ako štatutárny zástupca uchádzača .................... , IČO: .................... , so sídlom .................... týmto

**čestne vyhlasujem, že**

* nemám uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.

|  |  |  |  |  |  |  |
| --- | --- | --- | --- | --- | --- | --- |
|  |  |  |  |  |  |  |
|  |  |  |  | *pečiatka a podpis* | | |